पानोळी

पानोळी हा एक खाद्यपदार्थ आहे.
बनवण्याची पद्धत
लागणारे पदार्थ
नवीन भात
चवळी
काकडी
नारळाचा किस
गूळ
वेलची पूड
चाईची वेल किंवा कुड्याचे पान
पद्धत

शेतात पिकवलेले नवीन भात आणि चवळी घेतली जाते. भातापासून तांदळाचे पीठ बनवले जाते. कणिक मळण्यासाठी पक्व मोठ्या आकाराची काकडी म्हणजेच वालूक घेतले जाते. नारळाचा किस, भिजलेली चवळी, गूळ, वेलची पूड एकत्र करून कणीक मळले जाते. कुड्याचे किंवा चाईच्या वेलीचे पान घेऊन त्यामध्ये भाकरी थापली जाते. अश्या केलेल्या भाकऱ्या वाफवतात.त्यालाच पानोळी म्हणतात.पानोळ्या भाकऱ्यांना सावेल्या भाकऱ्या सुद्धा बोलले जाते.
प्रदेश
पानोळ्या भाकऱ्या ह्या विशेषतः महाराष्ट्रात पालघर जिल्ह्यातील डहाणू, जव्हार, वाडा इत्यादी आदिवासी समाज असलेल्या ठिकाणी तसेच पालघरतालुक्यातील बऱ्याच गावातील इतर समाजात दिवाळी सणात बनवतात. दिवाळी सणात हा एक खाद्यसंस्कृतीचा भाग असतो.महाराष्ट्र टाईम्स, वसई विरार पुरवणी, मंगळवार,२१ ऑक्टोबर २०२५

संदर्भ व नोंदी

वर्ग:खाद्यपदार्थ